Republikanci nastavljaju kampanju
Analitičari kažu da bi primarni izbori u Južnoj Karolini 21. januara mogli da pokažu da li Mit Romni zaista ima ozbiljnog protivnika
Mit Romni je osvojio gotovo 40 odsto glasova u Nju Hempširu, što ga je jasno izbacilo na čelo trke. U svom pobedničkom govoru, Romni se osvrnuo na Južnu Karolinu i čoveka koji bi naposletku mogao da bude njegov glavni suparnik, predsednika Baraka Obamu. , rekao je Mit Romni. Kongresmen Ron Pol, koji je bio drugi u Nju Hepmširu, nije pokoleban, isto kao ni bivši guverner Jute i ambasador u Kini, Džon Hantsman. , optimističan je Džon Hantsman. Rik Santorum, koji je izgubio od Romnija sa razlikom od svega osam glasova u Ajovi, predstavio se kao pravi kandidat republikanske baze. istakao je Santorum. Ali politički analitičari kažu da bi primarni izbori u Južnoj Karolini, 21. januara, za Romnijeve republikanske suparnike mogli da budu odlučujući da li će ikada biti u stanju da pruže ozbiljan izazov. smatra Kris Galdijeri sa koledža Svetog Anselma. Čak i pre glasanja u Nju Hempširu, kandidati su dolazili da se sretnu sa biračima u Južnoj Karolini da bi tu popločali put prema pobedi. Mit Romni je dobio podršku republikanskog predsedničkog kandidata iz 2008. Džona Mekejna, koji je te godine pobedio na primarnim izborima u Južnoj Karolini. On je takođe dobio podršku guvernerke te države, Niki Hejli. Analitičari kažu da bi Romni, ako konzervativni birači koji su protiv njega ne počnu da se okupljaju oko jednog pretendenta, vrlo lako mogao da se pojavi kao kandidat koji će se na opštim izborima suprotstaviti predsedniku Baraku Obami.